Obecné zastupiteľstvo obce Galovany v zmysle  § 6 ods. 1, § 4 ods. 3 písm. g)  zákona SNR č. 369/ 1990 Zb. o obecnom zriadení v platnom znení a v súlade s § 3 ods. 6, §4 ods. 5, § 5 ods. 1 § 6 ods.3   zákona  NR SR č. 282/2002 Z.z. , ktorým sa upravujú  niektoré podmienky držania psov v znení neskorších predpisov 

vydáva

Všeobecne záväzné nariadenie – Návrh 
č. 2/2016

o vodení a držaní psov na území obce Galovany


Článok  1 
Všeobecné ustanovenia 

Účelom tohto Všeobecne záväzného nariadenia / ďalej len VZN / je ustanoviť sumu úhrady za vydanie náhradnej evidenčnej známky pre psa, ustanoviť podrobnosti o vodení psa, vymedziť miesta, kde je voľný pohyb psa zakázaný a miesta, kde je vstup so psom zakázaný a upraviť povinnosti pri znečisťovaní verejných priestranstiev.

Článok   2
Náhradná evidenčná známka pre psa 

V prípade odcudzenia, zničenia alebo straty evidenčnej známky psa, obec  Galovany vydá za úhradu držiteľovi psa náhradnú známku.
Suma úhrady za  náhradnú známku sa určuje vo výške  2,50 €.


Článok  3   
Podrobnosti o vodení psa 


1/ Vodiť psa na verejne prístupné miesta a na miesta so zákazom voľného pohybu psov možno len na vôdzke.

2/ Na miestach, kde je vodenie psa povolené len na vôdzke, je ten kto psa vedie povinný mať psa v bezprostrednej blízkosti tak, aby v prípade potreby odvrátil hrozbu vzniku úrazu tretích osôb.

3/ Každý pes musí byť na verejne prístupných miestach viditeľne označený evidenčnou známkou, umiestnenou na obojku psa.

4/ Voľný pohyb psa bez vôdzky, okrem nebezpečných psov, je možný iba na miestach mimo intravilánu obce.

5/ Voľný pohyb nebezpečných psov je zakázaný na celom území obce.



Článok  4
Zákaz  voľného pohybu psa a zákaz vstupu so psom

1/ Voľný pohyb psa je zakázaný mimo miest  určených na voľný pohyb psa  podľa článku 3 ods. 4/ tohto nariadenia.

2/ Vstup so psom okrem psa vodiaceho alebo služobného sa  zakazuje: 

a/  na verejné ihriská a pieskoviská( autobusová zastávka v strede obce)  
b/ do verejných budov v správe obce – obecný úrad, potraviny a pohostinstvo   
c/ do cintorína a na pietne miesta ( Dom smútku - nový cintorín ), starý cintorín 

3/ Zákaz vstupu so psom do priestorov a  zariadení uvedených v bode 2 musí byť viditeľne označený značkou ,, Vstup so psom zakázaný „

Článok 5
Podrobnosti o znečisťovaní  verejných priestranstiev 

1/ V záujme zachovania hygieny, čistoty verejného poriadku a bezpečnosti je držiteľ  psa povinný :

a/ dbať aby pes neznečistil verejné priestranstvá.
b/ ten, kto psa vedie je povinný bezprostredne odstrániť exkrementy, ktorými pes znečistil verejné priestranstvo.

c/ exkrementy je zakázané vhadzovať do malých smetných košov, zberných nádob a kontajnerov určených na zber TKO.

d/ exkrementy v nepriepustnom vrecku sa vhadzujú do nádoby na to určenej s označením ,, psie exkrementy“. Nádoba na psie exkrementy je umiestnená pri požiarnej zbrojnici obce.  

[bookmark: _GoBack]
						Článok 6
Prechodné a záverečné ustanovenia
Týmto nariadením nie sú dotknuté práva a povinnosti vyplývajúce z iných právnych predpisov. 

1. Návrh tohto nariadenia bol zverejnený na úradnej tabuli obce Galovany dňa 20.10. 2016.
2. Na tomto VZN č. 2./2016 sa uznieslo Obecné zastupiteľstvo dňa ...................a schválilo ho uznesením č. ....../2016 
3. Toto VZN č. 2/2016 o podmienkach držania psov na území obce Galovany nadobúda účinnosť. 
4. Dňom účinnosti tohto VZN sa ruší VZN č. 1/2008  o podmienkach držania psov na území obce Galovany zo dňa 28.09.2008  

									      Miroslav Kubáň
									 starosta obce Galovany
v Galovanoch dňa: .............................. 2016

